|  |
| --- |
| **F-15 Eagle** |
|  |
| F-15 Eagle |
|  |
| Tipas | naikintuvas |
| NATO kodas | Eagle |
| Gamintojas | Boeing |
| Kūrėjas | McDonnell Douglas |
| Pirmas skrydis | 1972 m. liepos 20 d. |
| Pradėtas naudoti | 1976 sausio 9 d. |
| Pagrindiniai naudotojai | JAV, Izraelis, Japonija, Pietų Korėja, Saudo Arabija, Singapūras |
| Vieneto kaina | apie 28 mln. dolerių |

**McDonnell Douglas F-15 Eagle** (*trump.* **F-15 Eagle**)– ketvirtosios kartos JAV sunkusis dviejų reaktyvinių variklių naikintuvas. Sukurtas kompanijos „McDonnell Douglas Corp." Pradėtas kurti 1960 m. o pirmasis prototipo skrydis įvyko 1972 m.

Istorija
--------

F-15C Eagle paleidžia AIM-7F Sparrow raketą.
Tai vadinamasis *dogfighting* (angl. *dogfighting* 'naikintuvų oro mūšis') naikintuvas, skirtas oro mūšiams su sunkiaisiais priešo naikintuvais, taip pat naudojamas kaip bombonešis. Gali atlikti ir gaudančiojo naikintuvo funkciją, nes savo greičiu nusileidžia tik MiG-25 ir MiG-31.

Tai yra bene geriausias JAV karinių oro pajėgų oras−oras lėktuvas, pasižymintis geriausiomis savybėmis iš visų amerikiečių naikintuvų. Jis du su puse karto viršija garso greitį, pasiekia 2650 km/h ir gali pakilti į 18 km aukštį.

Buvo kurtas kaip atsakas rusų MiG lėktuvams, kurie karaliavo Korėjos kare, turėjęs lengvai įveikti MiG-21, MiG-23 ir kitus iki tol naudotus rusų lėktuvus.

1974 m. F-15 atliko pirmąją taktinę oro užduotį, ir buvo pavadintas geriausiu kada nors pagamintu oras−oras naikintuvu. Kovos krikštą gavo 1976 m. per karinius manevrus Libane numušęs 5 iš 6 MIG-21. Nuo tada ir iki šiol F-15 Eagle plačiai naudoja JAV ir Izraelio oro pajėgos.

#### Rusų atsakas

TSRS, išanalizavę F-15 Eagle duomenis, sukūrė MiG-29. Taip pat buvo kuriamas Su-27, kuris ir yra pagrindinis F-15 varžovas. Jis buvo kuriamas, kaip modernesnis, tos pačios ketvirtos kartos lėktuvas, pasižymintis įspūdingu valdymu ir ginkluote. Sakoma, kad F-15 Eagle buvo kurtas būti geriausiu, o Su-27 – tam, kad nugalėtų geriausiąjį. Tiek F-15, tiek Su-27 yra pastoviai modernizuojami, bei naujausios jų versijos yra prilyginamos 4++ kartos naikintuvams.

Vis dėlto F-15 Eagle ir Su-27 Flanker naikintuvams dar nė karto nėra tekę susiremti oro mūšyje, tad vienareikšmiškai skelbti geriausio *dogfight* naikintuvo negalima. Teigiama, jog viskas priklausytų nuo piloto. Vien F-15 oro mūšių statistika kalba už save: 104 pergalės ir 0 pralaimėjimų per daugiau nei 30 tarnybos metų. Buvo numušti tokie gerai vertinti rusų lėktuvai, kaip MiG-25 ir MiG-29.

#### Ateitis

Naujas, 5-osios kartos naikintuvas, F-15 pamaina – neseniai tarnybon stojęs F-22 Raptor, kurį kuriant buvo panaudota naujausia *Stealth* (nematomumo) technologija, bei daugybė kitų visiškai naujų techninių sprendimų.

Kol kas F-15E Strike Eagle modifikacija tęsia tarnybą JAV KOP, nes yra puikus oras-žemė lėktuvas, bei nėra daug eksploatuotas. F-15C modifikacijoje įrengti nauji pažangūs AN/APG-63(v)2 radarai, ir šie lėktuvai tarnybą turėtų tęsti bent iki 2020 m. Po kelias F-15 eskadriles neseniai įsigijo Saudo Arabijos (F-15S), Pietų Korėjos (F-15K) bei Singapūro (F-15SG) karinės oro pajėgos.

„Boeing" korporacija 2009 m. kovo 17 d. pristatė perspektyvinės F-15SE Silent Eagle modifikacijos demonstracinę versiją. *Silent Eagle* turi dalį penktos kartos naikintuvų savybių − sumažintą pastebimumą radarams (*Stealth* technologija), pasiekiamą paslėpus ginklus išoriniuose „pseudo" kuro bakuose, absorbuojančiomis radarų spinduliavimą dangomis, bei pakreipus vertikalius uodegos sparnus 15 laipsnių kampu viens prieš kitą. Ši modifikacija iš esmės bus skirta eksportui, bei turės JAV vyriausybės leistinus sumažinimus radarų pastebimumui kiekius eksportui.

Modifikacijos
-------------

F-15 D iš viršaus.
### Baziniai modeliai

* **F-15A**: vienvietis, skirtas skraidyti bet kokiomis oro sąlygomis.
* **F-15B**: dvivietis, mokomasis.
* **F-15C**: vienvietis, skirtas skraidyti bet kokiomis oro sąlygomis (F-15A modifikacija).
* **F-15D**: dvivietis, mokomasis.
* **F-15J**: vienvietis, skirtas skraidyti bet kokiomis oro sąlygomis. Specialiai pritaikytas Japonijos KOP poreikiams, pagal licenciją gamina „Mitsubishi".
* **F-15DJ**: dvivietis, mokomasis. Specialiai pritaikytas Japonijos KOP.
* **F-15N Seagle**: perspektyvinė modifikacija, kuria siūlyta pakeisti naikintuvą F-14 Tomcat JAV karinėse jūrų pajėgose (KJP).

### Kitos modifikacijos

Izraeliui skirtas „F-15 I" pasipildo kuro atsargas virš Nevados dykumos (JAV).
* **F-15E Strike Eagle**: dvivietis, skirtas skraidyti bet kokiomis oro sąlygomis, naikinti antžeminiams taikiniams.
* **F-15F Strike Eagle**: dvivietis, (F-15E modifikacija).
* **F-15H Strike Eagle**: modifikacija eksportui.
* **F-15I Ra’am (Thunder)**: vienvietis, skirtas skraidyti bet kokiomis oro sąlygomis. Specialiai pritaikytas Izraelio KOP.
* **F-15K Slam Eagle**: vienvietis, skirtas skraidyti bet kokiomis oro sąlygomis. Specialiai pritaikytas Pietų Korėjos KOP.
* **F-15S Strike Eagle**: vienvietis, skirtas skraidyti bet kokiomis oro sąlygomis. Specialiai pritaikytas Saudo Arabijos karališkosioms KOP.
* **F-15SG Strike Eagle**: vienvietis, skirtas skraidyti bet kokiomis oro sąlygomis. Specialiai pritaikytas Singapūro KOP.
* **F-15SE Silent Eagle**: Perspektyvinė *Stealth* modifikacija, kuriama „Boeing" padalinio „Phantom Works", daugiausia skirta eksportui, numatomi potencialūs klientai: Izraelis, Pietų Korėja, Saudo Arabija, Singapūras, Japonija.

Ginkluotė
---------

Raketų išdėstymas.
* Viena 20 mm kalibro šešiavamzdė patranka M61A1 (940 užtaisų),
* Raketos:
	+ AIM-7F Sparrow – vidutinio nuotolio oras−oras tipo raketa su radiolokaciniu taikikliu (4 vnt.),
	+ AIM-120 AMRAAM – vidutinio nuotolio oras−oras tipo raketa su radiolokaciniu taikikliu,
	+ AIM-9 Sidewinders – vidutinio nuotolio oras−oras tipo raketa su į šilumą reaguojančiu taikikliu (4 vnt.)

Charakteristikos
----------------

|  |  |
| --- | --- |
| Tipas |  |
| Ekipažas | 1 pilotas |
| Keleivinės vietos |  |
| Ilgis | 19,44 m |
| Aukštis | 5,60 m |
| Sparnų ilgis | 13,06 m |
| Sparnų tipas | strėliškas |
| Sparnų kampas | 45° |
| Sparnų plotas | 56,50 m² |
| Tuščioji masė | 12 700 kg |
| Pilnoji masė | 20 200 kg |
| Maksimali masė | 30 845 kg |
| Variklis (-iai) | 2 turboreaktyviniai Pratt & Whitney F100 |
| Traukos jėga | 65,26 kN, su forsažu 106,60 kN (vieno variklio) |
| Kreiserinis greitis |  |
| Didžiausias greitis | 2 655 km/h |
| Mach | 2,5 |
| Skrydžio aukštis |  |
| Didžiausias aukštis | 19 811 m |
| Skrydžio nuotolis | 4 631 km |
| Kovinis skrydžio nuotolis | 1 900 km |
| Kilimo greitis | 254 m/s |
| Kuro atsargos |  |
| krydžio trukmė |  |

Nuorodos
--------

* F-15 Eagle istorija Boeing tinklalapyje **(**angl.**)**
* Apie F-15 Eagle **(**angl.**)**

|  |  |
| --- | --- |
|  | **Vikiteka: McDonnell Douglas F-15 Eagle** – vaizdinė ir garsinė medžiaga  |